150 SABC-werknemers aangekla van bedrogArgieffoto Kaizer Kganyago, woordvoerder van die SABC, het gesê die werknemers word daarvan beskuldig dat hulle glo met dokters saamgespan het om die openbare uitsaaier se mediesefondsskema te bedrieg. Volgens Kganyago is die beweerde bedrog aan die lig gebring deur fluitjieblasers. “Voorlopige ondersoeke het gewys dat meer as 150 werknemers die mediesefondsskema bedrieg. In ander gevalle het sommige werknemers die SABC bedrieg deur die verkryging van verskeie bemarkingsdienste.” Kganyago het gesê in die lig van die nuutste verwikkelinge sal die SABC ook ondersoek instel by ander afdelings waar korrupsie moontlik kan plaasvind. Hy wou nie enige verdere besonderhede oor die dissiplinêre stappe bekend maak nie.